นักบุญยอห์น บอสโก - วิกิพีเดีย

# นักบุญยอห์น บอสโก

### จากวิกิพีเดีย สารานุกรมเสรี

นักบุญยอห์น บอสโก

นักบุญยอห์น บอสโก (16 สิงหาคม พ.ศ. 2358 - 31 มกราคม พ.ศ. 2431) เกิดจากครอบครัวที่ยากจนแต่ร่ำรวยด้วยพรสวรรค์ ท่านได้รับกระแสเรียกเป็นพิเศษจากพระเจ้าให้อุทิศตัวเองให้กับเยาวชน ท่านเป็นคนที่กระฉับกระเฉงและตรงไปตรงมา ตั้งแต่เป็นเด็กแล้ว นักบุญ ยอห์น บอสโก ได้ก่อตั้งกลุ่ม "กองหน้าร่าเริง" สำหรับต่อสู้กับบาป

ต่อมาได้บวชเป็นพระสงฆ์และท่านได้มีความรู้สึกว่า งานต่าง ๆ ของท่านนั้นเป็นหนี้ต่อ"พระนางมารีอาที่พึ่งของคริสตชน" ท่านได้เริ่มทำงานกับพวกเยาวชนโดยหางานให้พวกเขาทำ หาบ้านให้พวกเขาอยู่เป็นเพื่อนกับพวกเขา เป็นอาจารย์และผู้คุ้มกันพวกเขาด้วย เป็นต้นเกี่ยวกับผลประโยชน์ของงานที่พวกเขาทำ

ท่านได้สร้างโรงเรียนฝึกหัดอาชีพและโรงงาน ช่วยเหลือพวกนักเรียนโดยพยายามช่วยให้มีอาชีพ มีงานทำ นอกนั้นยังได้สอนให้พวกเขาได้เจริญชีวิตเยี่ยงคริสตชนที่ดี โดยให้เข้าไปรับศีลศักดิ์สิทธิ์บ่อย ๆ ให้มีความศรัทธาต่อแม่พระ และให้พยายามบำรุงรักษากระแสเรียกของตน นักบุญ ยอห์น บอสโก ได้พยายามหาผู้ร่วมงานดี ๆ ในระหว่างพวกเยาวชนนั้นเอง โดยได้พยายามอบรมแต่ละคนตามความถนัดของตนและตามบุคลิกของพวกเขา

ท่านได้ตั้งคณะนักบวช "ซาเลเซียน" ซึ่งรับธุระทำงานแพร่ธรรมที่ยิ่งใหญ่และโดยร่วมมือกับนักบุญ มารีอาโดเมนีกา มัสซาเรลโล ท่านได้ตั้งคณะนักบวชหญิงมีชื่อว่า "ธิดาแม่พระองค์อุปถัมภ์" นอกนั้นท่านยังได้ตั้ง "สหกรณ์ซาเลเซียน" ขึ้นอีกด้วยสำหรับช่วยเหลืองานทางด้านภายนอก ท่านได้เริ่มงานในหลายๆ แขนงสำหรับชีวิตของพระศาสนจักร ท่านเป็นคนดีและซื่ออย่างที่สุด แต่ถึงกระนั้นก็เป็นผู้มีสติปัญญาเฉียบแหลม เป็นคนทำงานเก่ง

ท่านเหมาะที่จะเป็นตัวอย่างของธรรมทูตในสมัยเรานี้ "วิชาครู" ตามแบบคริสตชนของท่านมุ่งที่จะสกัดกั้นความชั่วและป้องกันรักษาพวกเยาวชนไว้ โดยอาศัยความเข้าใจดีซึ่งกันและกัน การปรับตัวตามความต้องการของแต่ละคน ความมีเหตุผล ความไว้เนื้อเชื่อใจกัน ความรัก ความสนุกสนานร่าเริงยินดี การที่จะต้องอยู่กับพวกเขาอย่างสม่ำเสมอ ทั้งนี้เพื่อให้พวกเขาได้รู้ว่า "เรารักพวกเขา" และเมื่อท่านแก่ชรา ท่านสามารถพูดกับตัวเองว่า "พ่อได้สัญญากับพระเป็นเจ้าว่า พ่อจะมีชีวิตอยู่เพื่อเยาวชนที่ยากจนของพ่อจนกระทั่งลมหายใจสุดท้าย"

ผลของวิชาครูที่งดงามที่สุดของท่านผลหนึ่ง ก็คือ นักบุญ ดอมินิก ซาวีโอ เด็กอายุ 15 ปี ซึ่งเข้าใจบทเรียนของท่านได้พูดว่า "เราทุกคนที่อยู่โรงเรียนของคุณพ่อยอห์น บอสโก เราได้เรียนรู้ว่าความศักดิ์สิทธิ์ อยู่ที่การเป็นผู้ที่มีความร่าเริงยินดีอยู่เสมอและอยู่ที่การทำหน้าที่ของตนให้ครบถ้วนมิให้ขาดตกบกพร่อง"

ดึงข้อมูลจาก "http://th.wikipedia.org../../../%E0%B8%99/%E0%B8%B1/%E0%B8%81/%E0%B8%99%E0%B8%B1%E0%B8%81%E0%B8%9A%E0%B8%B8%E0%B8%8D%E0%B8%A2%E0%B8%AD%E0%B8%AB%E0%B9%8C%E0%B8%99_%E0%B8%9A%E0%B8%AD%E0%B8%AA%E0%B9%82%E0%B8%81.html".

หมวดหมู่: นักบุญ | นักการศึกษา

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Bosanski
- Català
- Česky
- Dansk
- Deutsch
- English
- Español
- Suomi
- Français
- Hrvatski
- Magyar
- Bahasa Indonesia
- Italiano
- 日本語
- 한국어
- Latina
- Lëtzebuergesch
- Lietuvių
- Nederlands
- ‪Norsk (bokmål)‬
- Polski
- Português
- Română
- Русский
- Slovenčina
- Slovenščina
- Shqip
- Svenska
- Kiswahili
- Tiếng Việt
- 中文